Fru præsident, stabschefer, premierminister Cho,
det er mig en ære at være her i det ovale kontor...
...men jeg ville ønske, det var under bedre omstændigheder.
Jeg er lige kommet tilbage fra et møde med de bedste videnskabsfolk i verden.
De er alle døde.
Virussen dræbte dem alle.
Det lykkedes mig at få fat i en prøve, men ikke i en flaske.
Den er i mit blod.
"Dr. Vincent, hvis du har den i blodet, så er virussen... Du godeste!"
Sygdommen...
...er begyndt.
Tak, Ben.
Det var fantastisk.
Pausen efter "sygdommen" var fænomenal.
Fantastisk pause.
En af de bedste pauser, vi har hørt i dag.
Tak, fordi du kom.
Tak... for jeres tid.
Det var en ekstra pause.
Det var fedt!
Instruktøren kommer i næste uge.
Jeg vil gerne have, at du mødes med ham.
Mine folk ringer til dig.
Det lyder godt. Er det nyt om, hvem der får hovedrollerne?
Dette er sagt i al fortrolighed, enten Colin Salmon eller Kerry Washington,
og det ser ud til, at vi hyrer 50 Cent, som den onde, men ligeglade senator.
Er det en sort virusfilm?
Det er præcis, hvad det er.
Jeg blev kaldt ind igen til den sorte virusfilm.
Det kunne være fedt.
Pis!
Hvad er der galt?
Jeg har lige indset, at min kalender ikke opdaterer.
"Dr. Ramusami kommer på besøg."
Jeg glemte, at jeg skulle hente ham på stationen.
Det er uhøfligt.
Du bør hente en ven, der kommer på besøg helt fra Indien.
Alle mine aftaler står i kalenderen.
Om morgenen siger den "ding."
Jeg planlægger min dag.
Jeg kan se, hvad jeg skal nå.
Den sagde ikke "ding" i dag.
Fordi du har købt en ny iPad.
Du skal overføre dine aftaler.
Hvorfor overfører den ikke mine ding ikke automatisk?
Det hedder ikke "ding." Hold op med at sige det.
Aftalerne overføres ikke automatisk.
Du skal selv overføre dem.
Jeg har ringet og bedt dig om at gøre det. Du ringer aldrig tilbage.
Nu går dr. Ramusami sikkert rundt på Penn Station og spiser saltkringler.
Du ved ikke, at han spiser saltkringler.
Så nuttet er det ikke, hvis man er faret vild i New York.
Jeg skal hente ham.
Gider du ordne min iPad for mig?
Kan jeg ikke gøre det senere?
Jeg skal se X-Men-filmen. Jeg vil se forfilmene.
Jeg skal gå. Jeg er ikke din personlige IT-mand.
TIRUNELVELI, INDIEN 1958
Hvad er det?
Det er min kugleramme.
Giv mig den.
Den er vist gået i stykker.
Nej, den virker fint.
Den er helt klart gået i stykker.
Lad mig forsøge at ordne den.
Pokkers også.
Far, jeg vil gå på lægeskole og blive læge.
Ramesh.
Det har vi ikke råd til.
Arbejd på fabrikken i et par år.
Så kan vi tale om det igen.
Her er undersøgelseslokalerne.
Det var rundvisningen.
Forstår du alt?
Nogen sagde, at når I ansætter en ny læge,
så tager I normalt familien med ud at spise.
Er det i aften?
Skal jeg hente min kone?
Vi skal ikke ud at spise.
Du kan spise i kantinen.
Er dine øjne lukkede?
Er de lukkede?
-Åbn dem! -En computer!
Tak, far.
Kan jeg ikke gøre det senere?
Jeg skal se X-Men-filmen. Jeg vil se forfilmene.
Jeg skal gå. Jeg er ikke din personlige IT-mand.
Dev Jeg er på vej.
Jeg går om lidt, far.
Læste du den artikel fra The Economist, som jeg sendte til dig?
Nej, ikke endnu.
Den afslører, at landbrugsstøtten betyder, at vi får alvorlig tørke inden for ti år.
Det lyder opmuntrende.
Jeg skal gå, men det var godt at se dig.
Gider du købe en pakke ris fra butikken, før du går?
Det kan jeg ikke. Jeg skal i biografen med en ven,
og jeg elsker at svare på de spørgsmål, som de stiller før filmen.
Jeg smutter bare nu.
Toku. Hent nogle ris.
Rens risene.
Vi skal bruge kød til aftensmaden. Hent kyllingen.
Du vil ikke kende nogen, hvis du rejser til Amerika.
Du vil ikke have noget.
Jeg vil have muligheder.
Jeg vil have et bedre liv.
Beklager, der er ingen ledige borde.
De vil ikke give os et bord, fordi vi er asiater.
Tak, fordi du spiste her.
Restauranten går godt. Meget godt.
Alt, vi har opgivet, har været det værd. Han vil få et bedre liv.
Her kan han gøre, hvad han vil!
Det kan jeg ikke. Jeg skal i biografen med en ven,
og jeg elsker at svare på de spørgsmål, som de stiller før filmen.
Jeg smutter bare nu.
Jeg forstår. Nyd filmen.
EN ORIGINAL SERIE FRA NETFLIX
PRÆSENTERER
Af de 15 X-Men-film, jeg har set, var den klart blandt de ni bedste.
Ja, der var 30 helte og 40 skurke.
Der er for mange personer i de film nu.
En sms fra min far.
"Kom og ordn min iPad. Den siger hele tiden ding."
Skriver din far også altid og beder dig ordne ting?
Min far ved ikke, hvordan man sms'er. Og han hader at tale ansigt til ansigt.
Han siger i gennemsnittet tre ord om ugen.
Fædre er underlige.
Jeg fortalte min far, at jeg var til prøve igen på The Sickening.
Den sorte virusfilm? Det er fedt!
Jeg fortalte det. Han sagde: "Kan du ordne min iPad?"
Hvad med: "Godt gået, sønnike," eller: "Jeg er så stolt af dig"?
Jeg har aldrig hørt min far sige ordet "stolt."
Han siger altid: "Er det alt, hvad du har udrettet?"
Hvis jeg rejste til månen, så ville han helt ærligt sige:
"Hvornår skal du til Mars?"
Ja: "Rejste du til månen?
Det svarer til at bestå gymnasiet.
Hvad med en universitetsuddannelse, eller en rejse til Pluto?"
Asiatiske forældre kan åbenbart ikke sige, at de er stolte.
Har du hængt ud med hvide forældre?
De er vildt søde.
Jeg var til middag hos min ekskærestes mor,
og da vi havde spist, havde hun givet mig flere kram,
end min familie har gjort i hele mit liv.
De fleste hvide familier ville elske at adoptere mig.
Min far spørger, om jeg vil komme til te, så jeg kan møde hans ven, dr. Ramusami.
Gider du gå med, så jeg har en undskyldning for at gå?
Skal jeg hænge ud med din far og en anden gammel inder?
Nej, der er godt vejr.
Jeg tager hen i parken og læser NBA-rygter på min telefon.
Vær nu en kammerat.
Fint, men du...
Du skal tage med mig til netværksmødet med asiat-amerikanske forretningsfolk,
som fætter James holder i næste weekend.
Det er en aftale.
Brian, vil du smage nogle indiske snacks?
Mysore pak, murukku, mixture, omapodi?
Hvad med lidt papadum?
Nej, tak, jeg klarer mig.
Hvad med lidt mini papadum?
Tak, jeg tager en mini.
-Dev, hvordan går det med dit skuespil? -Det går godt.
Jeg overvejes til en film, hvilket er fedt.
Jeg har mest lavet reklamer, men forsøger nu med almindeligt skuespil.
Det var min første prøvefilmning på en film.
Hvis det gik godt, så er det fantastisk.
Tak. Sig det til min far.
Han mener, jeg burde være med i Iron Man allerede.
Iron Man-filmene er gode. Han er stærk og sjov.
Hvordan begyndte du på skuespil?
Var det noget, du altid havde ønsket dig?
Ikke rigtigt, men en dag, hvor jeg gik tur i Washington Square Park,
sagde en fyr, han manglede en minoritet, som skulle være med i en reklame.
Jeg tog rollen, og det betalte godt, så jeg lavede flere reklamer.
Det førte videre til almindeligt skuespil.
Det er godt. Du skaber dig et liv.
I din alder var din far knap nok stoppet med at arbejde på lynlåsfabrikken.
Lynlåsfabrikken?
Ja, jeg arbejdede på en lynlåsfabrik i to år for at få penge til lægestudiet.
Det har du aldrig fortalt mig.
Din far arbejdede meget hårdt.
Du ved de små dele, der sidder for enden af lynlåsen?
Han lavede hullerne til dem.
Han var den bedste.
Hvis han ikke var rejst til Amerika,
havde du nok arbejdet med at lave huller på den samme lynlåsfabrik nu.
I stedet bor Dev i Amerika,
hvor hans største problem er dårligt Wi-Fi i lejligheden.
Det er et alvorligt problem.
Vi forsøgte at se videoen af ham, der faldt ind i sin bryllupskage.
Den indlæste i en evighed.
Den har jeg set. Den var meget sjov.
Gider du sende mig linket, Brian?
Selvfølgelig.
-Hvorfor spurgte du ikke mig? -Jeg kan godt lide Brian.
Mason skriver: "Der er gang i den på Happy Endings."
Hans ord. Skal vi tage derhen?
Jeg vidste ikke, at min far arbejdede på en lynlåsfabrik.
Ved du noget om din fars fortid?
Jeg ved det essentielle.
Han var fattig. Han boede i et andet land.
Det var hårdt. Han rejste hertil.
Jeg ved det overordnede.
Er det ikke enhver immigrants historie? At det var hårdt?
Burde du ikke gå mere op i det, når det er din far?
Jo, men han siger jo ikke meget.
Jeg fandt et billede af ham i militæret.
Han sagde: "En hård tid" og gik ind i et andet rum.
Det er vildt.
Vi førstegenerationsbørn har fantastiske liv,
og det skyldes, at vores forældre ofrede en masse.
Vi takker dem aldrig. Vi gør intet for at sige tak.
Burde vi ikke gøre noget?
Måske købe en gave?
Hvad ville jeg give min far?
Han har ingen interesser.
Han kan lide at drikke vand.
Jeg kunne købe vand til ham.
Findes der en Månedens vand-gruppe?
Hvad nu, hvis vi inviterede dem ud til en god middag
og lærte mere om deres liv og sagde tak?
Det vil min far sikkert gerne.
For ved du, hvad han kan drikke der? Vand.
Instruktøren kan ikke komme i morgen.
Han kunne dog godt lide din prøve
og ville høre, om du kunne læse den på Skype nu.
Internettet i min lejlighed er elendigt.
Kan vi gøre det om et par timer?
Jeg kan tage hen til en ven.
De har en stram tidsplan. Kan du finde et sted hurtigt?
Ja, lad mig tage min computer, så finder jeg på noget.
Jeg ringer om et kvarter.
Hej, kan I høre mig?
Ja, det kan vi.
Du skal læse scene 22, rollen som dr. Vincent.
"Hvis mine beregninger er korrekte,
vil sygdommen smitte en milliard mennesker over de næste 12 timer."
"Du godeste."
"Vent! En af prøverne er forsvundet.
Du godeste! Flasken! Der er blevet pillet ved den!"
"Dr. Vincent, patogenet er luftbårent."
Sygdommen! Den er sluppet fri!
Lad mig stoppe dig der.
Her rammer sygdommen dig først, så du skal spille på det.
Sidder du ned? Rejs dig op. Spil, som om det har overtaget din krop.
Sygdommen! Den er sluppet fri!
Virussen spiser min hud!
Mine øjne brænder!
"Hvad sker der i laboratoriet?"
Det er kontamineret!
Virussen dræber os alle!
Kom ud, alle sammen!
Kom ud nu!
Vent! Det er for sent! Lås dørene!
Bliv herinde, vi må ofre os selv, så virussen ikke spredes!
Du kan ikke gøre det, du har gang i.
Du skal gå.
Det er bare en prøve.
Må jeg gøre det færdigt? Det går hurtigt.
Undskyld. Jeg fortsætter derfra.
Du godeste! Nej!
Og jeg er færdig.
Tak. Det var skønt. Vi lader høre fra os.
Hvorfor fanden er han på en café? Er han hjemløs?
Videosamtalen er stadig tændt.
Pis, undskyld. Alt er i orden.
Tak, fordi I kom.
Brian og jeg ville invitere jer på middag for at sige tak.
I har arbejdet hårdt, I rejste hertil, I gav os et bedre liv,
og vi har aldrig vist, at vi påskønner det.
Skål for vores forældre.
Undskyld mig.
Kan vi bestille kyllingen med broccoli?
Undskyld, han vil gerne have kylling med broccoli.
Brug de fine tallerkener, som I kun giver til kinesere.
Selvfølgelig.
Tænk bare, at de tror, at vi spiser det her i Taiwan.
Er det ikke utroligt?
Hvad er den superspecielle, krydrede Szechuan-kylling?
Hvorfor overvejer du den? Du spiser jo ikke krydret mad.
Den er superspeciel. Den må være god.
Har du billederne fra vores ferie i New Zealand med?
Jeg glemte dem. Undskyld.
Han tager mange billeder, men vi får dem aldrig at se.
Jeg tog en masse billeder med min iPad.
Nej, du optog en lang video.
Det er hele turen. Man ser det hele.
Mor, hvorfor spiser du bare hvide ris?
Jeg spiser, hvad jeg vil. Fortæller jeg dig, hvad du skal spise?
Jeg kan ikke lide kinesisk mad.
Hvorfor sagde du ikke det? Vi kunne have fundet et andet sted.
Jeg kan godt lide restauranten. Vi var her engang. Din mor spiste intet.
Fordi hun ikke kan lide kinesisk mad.
Jeg kan lide det. Det smager skønt!
Vi inviterede jer også,
så vi kunne lære mere om jer, og hvordan I kom hertil.
Far, har du nogle historier, som du vil fortælle?
Jeg kan ikke komme på noget nævneværdigt.
Der må da være noget.
Hvad lavede du, da du voksede op i Taiwan?
Jeg arbejdede meget hårdt.
Skete der noget særligt interessant?
Hvad med jer?
Hvad lavede I, da I var på vores alder i New York?
Jeg arbejdede og tog mig af dig og din far.
-Hvad med underholdning? -Poda!
Vi lavede ikke noget.
Underholdning er et nyt begreb.
Det er en luksus, som kun jeres generation har.
Og da I var små? Hvordan havde I det sjovt der?
Far! Se guitaren! Kan vi købe den?
Sikke noget pjat.
Vil du have prygl? Vi har ikke tid til det.
Se! Jeg har købt en guitar til dig!
Jeg spiller lige!
Du havde alt legetøjet.
Vi kørte dig til fodbold, guitarundervisning, Nintendo.
Jeg læste lektier, legede udenfor, spiste lidt ris og gik i seng.
Mor, hvad med din første dag i Amerika? Det må have været spændende.
Nej, jeg blev sat af efter lufthavnen, og din far tog på arbejde.
Jeg kendte ikke nogen, og jeg kendte knap nok din far.
Det var et arrangeret ægteskab, og jeg havde kun kendt ham i en uge.
Hvad med den første dag?
Udforskede du byen?
Nej, jeg sad på sofaen og græd.
Det er trist.
Chumma iru, du spurgte!
Kan du huske andet?
Ja, jeg var bange for at tage telefonen,
da ingen ville kunne forstå mig på grund af min accent.
Jeg var også bange for at tage telefonen.
De råber så meget.
Jeg er lige kommet hertil. Hvorfor er de så vrede?
Det er langt ude. Du taler godt engelsk.
Kan du huske andre historier, fra da du ankom her eller fra din barndom?
Spiste du din kæledyrskylling?
Har du flere kæledyrskyllinger, som du kan dræbe?
Jeg har ventet i tre kvarter.
Hvor er min kylling med broccoli?
Da Brian var yngre, var vi ude at spise, og de kom med en række desserter.
Brian tog et stykke chokoladekage og fik det i hele ansigtet.
Jeg var syv år, så...
Jeg tog engang Dev med på Pizza Hut.
Der var en pige, der mobbede ham og skubbede ham ind i legerummet.
Han sagde: "Far! Wendy skubber mig!"
Hun gik en klasse om. Hun var enorm.
Det her er sjovt.
Jeg hygger mig.
Den anden aften var fed. Jeg har aldrig hørt de historier.
Sikke en vild rejse.
Min far plejede at bade i en flod. Nu kører han i en bil, der taler til ham.
Det er vildt at tænke på, at alle immigranters rejse nok er sådan.
Godt, at vi gjorde det.
Tænk, at min far havde en vandbøffel, der hed Ting Ting.
Eller at min mor havde en ven, der hed Kunjilikaka.
Sikke et fedt navn!
Er du med i samtalen med vores forældre?
Er min far med i den?
Det ser sådan ud. De må have udvekslet numre efter middagen.
Hvorfor er jeg ikke med i den?
Der er en anden Brian. Brian Donkers.
Det må være en fejl.
De vil spise sammen i aften.
Min far skriver: "Lad os spise på Mr. Chow's."
Din far skriver: "Det lyder sjovt. Jeg kommer."
Hvad foregår der?
Vi kan ikke gøre det igen.
Jeg vil ikke spise med dem dagligt.
Det var kun en middag.
Jeg vil ikke have et forhold til min far.
Sig, at vi ikke kan.
"Beklager, Brian og jeg har andre planer."
Peter Chang: "Bare rolig. Bøllen Wendy kommer ikke."
Fandens! Peter Chang har gode fornærmelser.
Brian Donkers: "Jeg er frisk."
FAR - DET ER ÆRGERLIGT, AT DU IKKE KAN KOMME, RING TIL MIG
Jeg beklager den underlige prøve over Skype.
Hvis jeg kan prøve igen, gør jeg det bedre.
Jeg er enig. Derfor skulle du mødes med studiet i dag.
-Fedt! -Men her er sagen.
Vi har lige hyret en anden til at spille dr. Vincent.
Hans agent ringede for ti minutter siden for at lukke aftalen.
Og i stedet for, at du prøvefilmer og spilder alles tid,
tænkte jeg, at jeg ville være ærlig, men jeg fortryder den beslutning nu.
Det gør ikke noget. Jeg havde alligevel ikke nogen planer.
Jeg går bare så.
Jeg snupper en flaske vand.
De er til folk, der venter.
De er ikke til at tage med.
Mener du seriøst det?
De er ikke til at tage med.
Vi er ikke i New Orleans.
FAR - DU HAR NOK TRAVLT. RING, NÅR DU KAN.
Hej, far. Hvad er der?
Jeg har lige kørt dr. Ramusami til stationen.
-Hvad laver du? -Ikke så meget.
Er alt i orden?
Jeg har lige haft et møde med filmstudiet, og jeg får ikke rollen.
Det gør ikke noget.
Din mor og jeg så din Go-Gurt-reklame.
Du gjorde det godt.
Viste du YouTube-videoen til dem?
Man viser normalt ikke YouTube-videoer til en prøvefilmning.
Det gør ikke noget. Du får den næste rolle.
Vi tales ved senere.
Jeres øjne er lukkede, ikke?
Åbn dem.
-Jeg har købt en gave til dig. -Hvor fint!
Thatha ville ikke købe en til dig, så det gjorde jeg,
sammen med en måneds lektioner.
Det får du et kram for.
Har du ingen gave til mig?
Jo, jeg har også noget til dig.
-Et billede! -Det er smukt.
Mange tak. Jeg elsker dig.
Jeg elsker også dig.
Hvor skal vi spise?
Mr. Chow's.
Stop så.
Du ved, at jeg ikke kan lide kinesisk.
Skal vi bare spise herhjemme?
Lad mig lave korma.
Vil I ikke på restaurant?
Nej, du behøver ikke invitere os på en fin middag.
Bare ring en gang om ugen.
Det vil være fint.
Giv mig den iPad.
NY BEGIVENHED UGENTLIG OPKALD MED DEV
Beklager, hr. Chow
Vi spiser ikke hos dig i dag
Stop!
EUROPAS BÅDFOLK
KUNSTIG INTELLIGENS
Du har ret.
Vi er på røven.
Det sagde jeg jo.
Guitarfyren sagde, at du har aflyst dine lektioner.
Ja, jeg prøvede det. Jeg brød mig ikke om det.
Strengene gjorde ondt på mine fingre.
Hvad med historien fra Indien, hvor thatha ikke ville købe en?
Det ved jeg ikke. Lad mig være i fred.
Lad mig spille mine spil.